भाजपा की राष्ट्रीय सचिव बोलीं- कार्यकर्ताओं में उत्साह, गहलोत सरकार से जनता परेशान
भारतीय जनता पार्टी की राष्ट्रीय सचिव एवं प्रदेश की सह प्रभारी विजया रहाटकर ने कहा कि शुक्रवार को केन्द्रीय गृहमंत्री अमित शाह जनसभा में मेवाड़ में कांग्रेस मुक्ति का आगाज करेंगे।
भारतीय जनता पार्टी की राष्ट्रीय सचिव एवं प्रदेश की सह प्रभारी विजया रहाटकर ने कहा कि शुक्रवार को केन्द्रीय गृहमंत्री अमित शाह जनसभा में मेवाड़ में कांग्रेस मुक्ति का आगाज करेंगे।
रहाटकर ने गुरुवार को उदयपुर में प्रेस कॉन्फ्रेंस में कहा कि जनसभा को लेकर कार्यकर्ताओं में और जनता में उत्साह है। वे बोली की पार्टी ने जनता के साथ ही यहां आने वाले पर्यटकों को भी सभा में आने का आमंत्रण दिया है।
उन्होंने दावा करते हुए कहा कि सभा में 50 हजार लोग जुटेंगे और बारिश को लेकर भी पूरे प्रबंध किए गए है। कार्यक्रम को लेकर सभी कार्यकर्ता पूरे मन से लगे हुए है। रहाटकर ने कहा कि मोदी सरकार सुशासन की तो गहलोत सरकार कुशासन की प्रतीक है।
उन्होंने राज्य की कांग्रेस सरकार को निशाने पर लेते हुए कहा कि राज्य में भ्रष्टाचार, पेपर लीक, महिला अपराध बढ़े हुए है, जनता और बेरोजगार परेशान है। इस दौरान पूर्व विधानसभाध्यक्ष शांतिलाल चपलोत, शहर जिलाध्यक्ष रवीन्द्र श्रीमाली, भाजपा नेता प्रमोद सामर, चंचल कुमार अग्रवाल, नानालाल अग्रवाल आदि मौजूद थे।